MUNICIPIUL CRAIOVA

CONSILIUL LOCAL AL MUNICIPIULUI CRAIOVA

 HOTĂRÂREA NR. 406
  Consiliul Local al Municipiului Craiova, întrunit în şedinţa ordinară din data de 28.10.2010;

  Având în vedere raportul nr.137942/2010 al Direcţiei Economico - Financiare prin care se propune prelungirea duratei contractului de asociere nr.11/2000, încheiat între Consiliul Local al Municipiului Craiova şi S.C “NEW AGE ADVERTISING AGENCY” S.R.L. şi rapoartele comisiilor de specialitate ale Consiliului Local al Municipiului Craiova nr.198, 199, 211, 215 şi 216/2010;  

  În temeiul art.36, alin.2, lit. e coroborat cu alin.7, lit. a, art.45, alin. 2, lit.f şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă prelungirea, pe o perioadă de 5 ani, respectiv până la 30.11.2015, a duratei  contractului de asociere nr.11/2000, încheiat între Consiliul Local al Municipiului Craiova şi S.C “NEW AGE ADVERTISING AGENCY” S.R.L., având ca obiect exploatarea în comun a mobilierului urban, purtător de reclamă, amplasat pe domeniul public şi privat al municipiului Craiova.

Art.2. Se împuterniceşte Primarul Municipiului Craiova să semneze actul adiţional de modificare a contractului de asociere nr. 11/2000.

Art.3. Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr. 96/2002. 

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico - Financiară şi S.C „NEW AGE ADVERTISING AGENCY” S.R.L. vor aduce la îndeplinire prevederile prezentei hotărâri.

